stanford-oval/wikipedia huggingface dataset:
กรณีเรือคารีน เอ
ผลที่ตามมา

อิสราเอลและสหรัฐกล่าวหาว่าฮิซบุลลอฮ์มีส่วนเกี่ยวข้องกับเรืออาวุธของปาเลสไตน์ที่อิสราเอลยึด สมาชิกฮิซบุลลอฮ์สามคนถูกจับในประเทศจอร์แดน ที่พยายามลักลอบขนจรวดคัตยูชาไปสู่ชาวปาเลสไตน์ (ภายหลังผู้ต้องขังได้รับอิสรภาพจากชาวจอร์แดนตามคำร้องขอของรัฐบาลเลบานอน) ส่วนเรือประมงอีกลำที่บรรทุกอาวุธไปสู่ชาวปาเลสไตน์ถูกอิสราเอลจมนอกชายฝั่งเลบานอนในเดือนพฤษภาคม ค.ศ. 2002 ซึ่งอิสราเอลตั้งข้อกล่าวหาว่าซื้ออาวุธและสินค้าทางทหารด้วยความช่วยเหลือของฮิซบุลลอฮ์ ส่วนฮิซบุลลอฮ์ได้ปฏิเสธข้อกล่าวหาว่ามีส่วนเกี่ยวข้องในการจัดส่งอาวุธ รายงานของอิสราเอลระบุว่าเรือลำที่ซื้อมาจากประเทศเลบานอนได้บรรทุกอาวุธที่เกาะคิชของอิหร่านในกลางดึกนอกชายฝั่งประเทศอิหร่าน โดยแล่นผ่านอ่าวโอมาน, ทะเลอาหรับ, อ่าวเอเดน และทะเลแดง
ยัสเซอร์ อาราฟัต ผู้นำปาเลสไตน์ ได้ปฏิเสธว่าไม่มีส่วนเกี่ยวข้องใๆ ขณะที่กองกำลังป้องกันอิสราเอลได้ยืนยันว่าอาวุธนั้นกักเก็บไว้สำหรับองค์การบริหารแห่งชาติปาเลสไตน์ และแหล่งที่มาอื่น ๆ ได้มุ่งเสนอว่าอาวุธดังกล่าวอาจมุ่งหน้าไปยังประเทศเลบานอนแทน เพื่อการใช้ของกลุ่มอิสลามผู้ทำสงครามอย่างฮิซบุลลอฮ์ ส่วนนักวิชาการบางคน เช่น แมทธิว เลวิตต์, แอนโทนี คอร์เดสแมน และเอเฟรม คาร์ช ยังสนับสนุนมุมมองที่ว่าเรือลำดังกล่าวลักลอบขนอาวุธของอิหร่านไปยังองค์การบริหารปาเลสไตน์
ในเวลาต่อมา ทางอิสราเอลได้จับกุมฟุอาด ชูบากี ผู้ช่วยของอาราฟัตซึ่งรับผิดชอบด้านการเงินในองค์การบริหารแห่งชาติปาเลสไตน์ และผู้บงการเบื้องหลังปฏิบัติการดังกล่าว เขาถูกตั้งข้อหาซื้อขายอาวุธและสร้างความสัมพันธ์กับตัวแทนต่างประเทศ สำหรับบทบาทของเขาในการจัดหาเงินทุนสำหรับเรืออาวุธ ใน ค.ศ. 2006 ชูบากีถูกจับเข้าห้องขังหลังจากการตีโฉบฉวยของกองกำลังป้องกันอิสราเอลในเรือนจำเยรีโค ซึ่งเขาถูกควบคุมตัวร่วมกับอะห์มัด ซาอาดาต ผู้นำของแนวร่วมประชาชนเพื่อการปลดปล่อยปาเลสไตน์ พวกเขาถูกควบคุมตัวร่วมกับคนอื่น ๆ ที่เป็นมือสังหารอดีตรัฐมนตรีกระทรวงการท่องเที่ยว เรอคาวาม เซเอวี ซึ่งอัยการอิสราเอลเรียกร้องให้ส่งชูบากีไปจำคุก 25 ปี โดยอ้างถึงความร้ายแรงของอาชญากรรมของเขา แต่ศาลตัดสินว่าชูบากีควรได้รับโทษจำคุกลดลง โดยคำนึงถึงอายุที่สูงและปัญหาสุขภาพของเขา โดยชูบากีถูกตัดสินว่ามีความผิดและถูกตัดสินจำคุก 20 ปี
หลังจากที่เขาถูกจับกุมใน ค.ศ. 2006 ชูบากีบอกกับชาวอิสราเอลว่าองค์การบริหารแห่งชาติปาเลสไตน์ให้ทุนสนับสนุนกลุ่มก่อการร้ายเช่นของเขา เขาประเมินว่ามีการใช้เงินระหว่าง 7 ถึง 10 ล้านดอลลาร์ทุก ๆ สองปีในการซื้ออาวุธสำหรับฉนวนกาซา นอกจากนี้ ยังมีการใช้เงินอีก 2 ล้านดอลลาร์ในการซื้ออาวุธให้แก่เวสต์แบงก์ และตามข้อมูลของชูบากี เงินดังกล่าวมาจากทั้งความช่วยเหลือระหว่างประเทศแก่องค์การบริหารแห่งชาติปาเลสไตน์, เงินภาษีที่อิสราเอลโอนไปยังองค์การบริหารแห่งชาติปาเลสไตน์เป็นประจำ และภาษีที่เก็บจากฉนวนกาซา นอกจากนี้ เขายังสารภาพถึงความสัมพันธ์ของเขาในการซื้ออาวุธให้แก่หัวหน้ากลุ่มก่อการร้ายอย่างตันซีมในกาซา โดยกลุ่มตันซีมนี้เป็นที่รู้จักจากการโจมตีสถานที่ทางทหารและการตั้งถิ่นฐานของชาวอิสราเอลในฉนวนกาซา
ดูเพิ่ม

การโจมตีกองเรือกาซา
อ่านเพิ่ม

Brig. Gen. Amos Gilboa, A Raid on the Red Sea: The Israeli Capture of the Karine A, Yonah Jeremy Bob (Editor, Translator), Potomac Books, 2021
แหล่งข้อมูลอื่น

Israeli Ministry of Foreign Affairs briefing
Weapons Found on 'Karine-A' and 'Santorini' เก็บถาวร 2003-02-10 ที่ เวย์แบ็กแมชชีน
ส่วนบนของเสากระโดงเรืออาวุธคารีน เอ ซึ่งถูกกองทัพเรืออิสราเอลเข้ายึด
กิลกาล

สถานที่ในคัมภีร์ไบเบิล
กิลกาลใกล้กับหมู่บ้านยาฟิต
กิลกาล (อังกฤษ: Gilgal; ฮีบรู: גִּלְגָּל Gilgāl; กรีก: Γαλαγα หรือ Γαλγαλατοκαι Δωδεκαλίθων, Dōdekalithōn) เป็นชื่อของสถานที่หนึ่งหรือหลายสถานที่ในคัมภีร์ฮีบรู กิลกาลถูกกล่าวถึง 39 ครั้งโดยเฉพาะในหนังสือโยชูวาในฐานะสถานที่ที่ชาวอิสราเอลตั้งค่ายหลังข้ามแม่น้ำจอร์แดน (โยชูวา 4:19 – 5:12) คำว่ากิลกาลในภาษาฮีบรูน่าจะหมายถึง "วงของหมู่ศิลา" ชื่อนี้ปรากฏในแผนที่มาดาบาด้วยภาษากรีกคอยนี
สถานที่ชื่อกิลกาลในคัมภีร์ไบเบิล > ในโยชูวา 4–5

ในโยชูวา 4:19 กิลกาลเป็นตำแหน่ง "ริมเขตเมืองเยรีโคข้างทิศตะวันออก" ที่ซึ่งชาวอิสราเอลตั้งค่ายทันทีหลังจากข้ามแม่น้ำจอร์แดน ที่นั่นพวกเขาได้ตั้งศิลาสิบสองก้อนเป็นอนุสรณ์ถึงเหตุอัศจรรย์ที่น้ำในแม่น้ำจอร์แดนหยุดไหลขณะพวกเขาข้ามแม่น้ำ จากนั้นโยชูวาจึงสั่งชาวอิสราเอลที่เกิดระหว่างการอพยพให้เข้าสุหนัต ณ ที่นี้ คัมภีร์ไบเบิลระบุสถานที่นี้ในชื่อว่า กิเบอัธหะอาราโลท แล้วจึงระบุว่าโยชูวาเรียกสถานที่นี้ว่ากิลกาลเพราะพระยาห์เวห์ตรัสกับโยชูวาว่า "วันนี้เราได้กลิ้ง (galoti) ความอดสูเพราะอียิปต์ไปให้พ้นเจ้าแล้ว"
นักวิชาการบางคนคาดว่าวงของหมู่ศิลาสิบสองก้อนเป็นสถานที่ศักดิสิทธิ์ (ที่ไม่มีชื่อ) ซึ่งถูกตำหนิในอาโมส 4:4 และ 5:5 และโฮเชยา 4:15
สถานที่ชื่อกิลกาลในคัมภีร์ไบเบิล > ที่อื่นในหนังสือโยชูวา

"กษัตริย์แห่งโกยิมในกิลกาล" ได้รับการระบุชื่อว่าเป็นหนึ่งในกษัตริย์ 31 พระองค์ที่พ่ายแพ้ต่อโยชูวา เมืองของพระองค์ถูกระบุโดย Eusebius ว่าเป็นที่ Jaljulia
"กิลกาล" ถูกกล่าวถึงในฐานะตำแหน่งบนชายแดนระหว่างเผ่ายูดาห์และเผ่าเบนยามิน ใกล้กับอดุมมิม
สถานที่ชื่อกิลกาลในคัมภีร์ไบเบิล > ในหนังสือเฉลยธรรมบัญญัติ

ในหนังสือเฉลยธรรมบัญญัติ 11:29–30 กิลกาลเป็นสถานที่ที่อยู่ตรงข้ามกับภูเขาเกริซิมและภูเขาเอบาล
บรรณานุกรม

Albright, W.F. (1922). "Excavations and Results at Tell el-Fûl (Gibeah of Saul)". The Annual of the American Schools of Oriental Research. 4: iii+ix+xi+xiii+1–160. doi:10.2307/3768487. JSTOR 3768487.
Conder, C.R.; Kitchener, H.H. (1882). The Survey of Western Palestine: Memoirs of the Topography, Orography, Hydrography, and Archaeology. Vol. 2. London: Committee of the Palestine Exploration Fund.
Finkelstein, I.; Lederman, Zvi, บ.ก. (1997). Highlands of many cultures. Tel Aviv: Institute of Archaeology of Tel Aviv University Publications Section. ISBN 978-965-440-007-7.
Guérin, V. (1875). Description Géographique Historique et Archéologique de la Palestine (ภาษาฝรั่งเศส). Vol. 2: Samarie, pt. 2. Paris: L'Imprimerie Nationale.
Robinson, E.; Smith, E. (1841). Biblical Researches in Palestine, Mount Sinai and Arabia Petraea: A Journal of Travels in the year 1838. Vol. 3. Boston: Crocker & Brewster.
Velde, van de, C.W.M. (1858). Memoir to Accompany the Map of the Holy Land. Gotha: Justus Perthes.
แหล่งข้อมูลอื่น

Dror Eydar, In the footsteps of ancient Israelite kings, September 18, 2013
| ด ค กหีบแห่งพันธสัญญา |
| --- | --- |
บุคคล:  โมเสส  ปุโรหิต  มหาปุโรหิตแห่งอิสราเอล  ชาวอิสราเอล  ชาวเลวี  เบซาเลล  เผ่ายูดาห์  โอโฮลีอับ  โคฮาท  เผ่าเลวี  เยเรมีย์  โยชูวา  ซามูเอล  อุสซาห์  โซโลมอน  จักรพรรดิเมเนลิกที่ 1 
ฝาหีบ:  พระที่นั่งกรุณา  เครูบ 
เนื้อหา:  แผ่นศิลาพระโอวาท  บัญญัติ 10 ประการ  มานา  ไม้เท้าอาโรน 
สถานที่:  ภูเขาซีนาย ภูเขาซีนายในคัมภีร์ไบเบิล  ภูเขาโฮเรบ  เยรีโค  แม่น้ำจอร์แดน  อภิสุทธิสถาน  พลับพลา  อัย  ชิโลห์  กิเบอาห์  กิลกาล  เอเบนเอเซอร์  ฟีลิสเตีย  เบธเชเมช  คีริยาทเยอาริม  เนินพระวิหาร  โดมแห่งศิลา  บ่อวิญญาณ  อาสนวิหารชาทร์  Tana Qirqos  โบสถ์พระนางมารีแห่งไซออน 
ที่เกี่ยวข้อง:  The Sign and the Seal (หนังสือปี ค.ศ. 1992) 
| ด ค กหนังสือโฮเชยา |
| --- | --- |
บทในคัมภีร์ไบเบิล:  โฮเชยา 1  2  3  4  5  6  7  8  9  10  11  12  13  14 
สถานที่:  กิลกาล  กิเบอาห์  เชเคม  ไทระ  เบธเอล  เบธาเวน  ภูเขาทาโบร์  มิสปาห์  เมมฟิส  ยูดาห์  รามาห์  สะมาเรีย  อัสซีเรีย  อิสราเอล  อียิปต์ 
บุคคล:  โกเมอร์  ชัลมัน  ดิบลาอิม  เบนยามิน  เบเออรี  พระยาห์เวห์  เยโฮอาช  ยิสเรเอล  เยโรโบอัม  เยฮู  โยธาม  โลรุหะมาห์  โลอัมมี  อาหัส  อุสซียาห์  เอฟราอิม  เฮเซคียาห์  โฮเชยา 
คำศัพท์:  บาอัล  บาอัลเปโอร์ 
ต้นฉบับ:  Hebrew Bible  4Q166  Septuagint  Latin Vulgate  Wycliffe Version  King James Version  American Standard Version  World English Version 
← หนังสือดาเนียล (บทที่ 12) ในคัมภีร์ไบเบิลของศาสนาคริสต์  หนังสือเอเสเคียล (บทที่ 48) ในคัมภีร์ฮีบรูหนังสือโยเอล (บทที่ 1) →
สถานที่ที่น่าจะเป็นกิลกาลตามคัมภีร์ไบเบิลทางฝั่งตะวันตกของแม่น้ำจอร์แดน
ยานรบทหารช่างพูมา

|  พูมา  |
| --- | --- |
 บนสุด: พูมาของกองกำลังป้องกันอิสราเอลที่จัดแสดง ด้านล่าง: พูมาในปฏิบัติการทหารร่วมกับกองพันที่ 601 ของทหารช่างอิสราเอล
ชนิด: รถรบทหารช่าง, รถลำเลียงพลหุ้มเกราะ
แหล่งกำเนิด:  อิสราเอล
ประวัติการผลิต
ผู้ออกแบบ: อิสราเอลมิลิทารีอินดัสทรี
บริษัทผู้ผลิต: สรรพาวุธกองกำลังป้องกันอิสราเอล (ชิ้นส่วน)
ข้อมูลจำเพาะ
มวล: 51 ตัน
ความยาว: 7.55 ม.
ความกว้าง: 3.38 ม. ไม่มีกระโปรงด้านข้าง
ความสูง: 2.75 ม.
ลูกเรือ: ผู้ปฏิบัติการ 8 คน, 7 คนสามารถปรับใช้

อาวุธหลัก: เอฟเอ็น มัก 3 x 7.62 มม.   1x มัก ราฟาเอล โอดับบลิวเอส
อาวุธรอง: ปืนครกโซลตัม 1x 60 มม.  2 x เครื่องยิงลูกระเบิดควันทีเอเอเอส ไอเอส-6 พร้อมลูกระเบิดควัน 6 ตัวของแต่ละเครื่อง
เครื่องยนต์: เอวีดีเอส-1790 -6เอ 900 แรงม้าที่ 2,400 รอบต่อนาที
กันสะเทือน: คอยล์สปริง
ความเร็ว: ข้ามประเทศ 43 กม./ชม.
ยานรบทหารช่างพูมา (ฮีบรู: פומ"ה פורץ מכשולים הנדסי; อังกฤษ: Puma armored engineering vehicle) เป็นรถรบทหารช่างเกราะหนักและรถลำเลียงพลหุ้มเกราะ ที่เหล่าทหารช่างของกองกำลังป้องกันอิสราเอลใช้มาตั้งแต่ต้นคริสต์ทศวรรษ 1990 ยานพาหนะสามารถบรรทุกลูกเรือได้สูงสุดแปดคน ความเร็วของยานพาหนะ 50 ตันคือ 45 กิโลเมตรต่อชั่วโมง
พูมาใช้ตัวถังของชอ'ต ซึ่งเป็นรถถังเซนจูเรียนของอังกฤษที่ได้รับการดัดแปลง
พูมาบางคันมีระบบทำลายทุ่นระเบิด ประกอบด้วยจรวด 20 ลูกซึ่งลูกเรือสามารถยิงได้ทีละลูกหรือทั้งหมดพร้อมกัน จรวดประกอบด้วยหัวรบระเบิดเชื้อเพลิงอากาศซึ่งกระจายกลุ่มควันของเชื้อเพลิงที่เกิดจากการระเบิด แรงดันส่วนเกินมาจากการระเบิดทำลายทุ่นระเบิดส่วนใหญ่ จากนั้นพูมาก็เคลื่อนไปด้านข้างชุดรถบดไกทุ่นระเบิดที่ระเบิดเชื้อเพลิงอากาศไม่ได้ทำลาย นอกจากนี้ยังมีอุปกรณ์อิเล็กทรอนิกส์สำหรับจุดชนวนระเบิดข้างถนน หรือทำให้สัญญาณการระเบิดติดขัด
แหล่งข้อมูลอื่น

Puma + Sho't Family เก็บถาวร 2012-03-01 ที่ เวย์แบ็กแมชชีน
Puma (Israeli-Weapons)
ฟาริสี

| ฟาริสี פרושים |
| --- | --- |
ผู้นำในอดีต:   Simeon ben Shetach  Salome Alexandra  Hyrcanus II 
ก่อตั้ง: 167 ปีก่อน ค.ศ.
ถูกยุบ: ค.ศ. 73
ที่ทำการ: เยรูซาเลม
อุดมการณ์:   เทวาธิปไตย  โทราห์มุขปาฐะ  ลัทธิอิงสามัญชน 
ศาสนา: Rabbinic Judaism
การเมืองยูเดีย   รายชื่อพรรคการเมือง การเลือกตั้ง
ฟาริสี (ฮีบรู: פְּרוּשִׁים, อักษรโรมัน: Pərūšīm; อังกฤษ: Pharisees) เป็นขบวนการทางสังคมของชาวยิวและสำนักคิดในลิแวนต์ช่วงศาสนายูดาห์สมัยพระวิหารที่สอง หลังการทำลายพระวิหารที่สองใน ค.ศ. 70 วิถีของชาวฟาริสีได้กลายเป็นพื้นฐานของศาสนายูดาห์แบบรับบีในเวลาต่อมา
ความขัดแย้งระหว่างฟาริสีกับสะดูสีที่มาอย่างยาวนาน ทั้งในบริบททางสังคมและศาสนาของชาวยิวในวงกว้าง กลับรุนแรงมากขึ้นจากการพิชิตของโรมัน ในด้านวัฒนธรรม แบ่งเป็นกลุ่มที่สนับสนุนการแผลงเป็นกรีก (สะดูสี) และกลุ่มที่ต่อต้านสิ่งนี้ (ฟาริสี) ส่วนด้านกฎหมายศาสนา แบ่งเป็นกลุ่มที่ให้ความสำคัญต่อวิหารด้วยพิธีและการรับใช้ และอีกกลุ่มที่ให้ความสำคัญต่อกฎหมายของโมเสสอื่น ๆ ประเด็นความขัดแย้งทางศาสนาที่เฉพาะเจาะจงระหว่างทั้งอสงกลุ่มเกี่ยวข้องกับการตีความโทราห์ที่แตกต่างกันและการนำมาใช้งานในชีวิตประจำวันของชาวยิวในอย่างไร โดยพวกสะดูสียอมรับเฉพาะโทราห์และปฏิเสธNevi'im, Ketuvim และคำสอนอย่างโทราห์มุขปาฐะและการฟื้นคืนชีพหลังความตาย
โยเซพุส (ป. ค.ศ. 37 –  100) ผู้ที่นักประวัติศาสตร์หลายคนเชื่อว่าเป็นฟาริสี คาดคะเนว่าก่อนที่พระวิหารที่สองจะถูกทำลาย มีฟาริสีอยู่ราว 6 พันคน และอ้างว่าได้รับการอุปถัมภ์อย่างดีจากสามัญชนจนถึงขั้นถ้าพวกเขาพูดอะไรก็ตามที่ขัดต่อกษัตริย์หรือนักบวชชั้นสูงก็เป็นที่เชื่อถือ ต่างจากชาวสะดูสีที่เป็นพวกชนชั้นสูง นอกจากนี้ชาวฟาริสียังอ้างว่าตนมีอำนาจหน้าที่แท้จริงในการวินิจฉัยตีความกฎหมายยิว
ชาวฟาริสีเชื่อเรื่องทูตสวรรค์ วันสิ้นโลก เมสสิยาห์เชื้อสายดาวิด และเชื่อว่าผู้ชอบธรรมจะมีชีวิตนิรันดร์ในสวรรค์ ส่วนคนบาปจะถูกลงโทษนิรันดร์ในนรก
นอกจากนี้ คัมภีร์พันธสัญญาใหม่ยังกล่าวถึงความขัดแย้งระหว่างชาวฟาริสีกับพระเยซูหลายแห่ง แต่ก็มีรายงานฟาริสีที่เป็นเชื่อตัวพระองค์ด้วย เช่น นิโคเดมัสที่กล่าวว่า พระเยซูเป็นครูผู้มาจากพระเจ้า โยเซฟชาวอาริมาเธียผู้เป็นลูกศิษย์ และ "ผู้เชื่อบางคนซึ่งอยู่ในกลุ่มพวกฟาริสี" ที่ไม่ทราบจำนวน เปาโลอัครทูต ศิษย์ของกามาลิเอล ผู้เตือนในสภาแซนเฮดรินว่า การหยุดยั้งผู้ติดตามพระเยซู จะทำให้พวกเขาเป็นผู้ต่อสู้กับพระเจ้า และเขาก็กลายเป็นอัครสาวกของพระเยซู
แหล่งข้อมูลอื่น

Resources > Second Temple and Talmudic Era > Jewish Sects The Jewish History Resource Center – Project of the Dinur Center for Research in Jewish History, The Hebrew University of Jerusalem
Jewish Encyclopedia: Pharisees
Driscoll, James F. (1913). "Pharisees" . สารานุกรมคาทอลิก.
"Pharisees" . New International Encyclopedia. 1905.
Letchford, Roderick R., Pharisees, Jesus and the Kingdom (2001), Australian National University.
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  เช็กเกีย
มีคายาห์

ผู้เผยพระวจนะในคัมภีร์ไบเบิลและลูกศิษย์ของเอลียาห์
การเผยพระจวจนะของมีคายาห์ ภาพพิมพ์แกะไม้โดย Johann Christoph Weigel (ค.ศ. 1695)
มีคายาห์ (อังกฤษ: Micaiah; ฮีบรู: מִיכָיְהוּ Mīḵāyəhū "ใครเหมือนยาห์?") บุตรอิมลาห์ เป็นผู้เผยพระวจนะในคัมภีร์ฮีบรู เป็นหนึ่งในลูกศิษย์ 4 คนของเอลียาห์ ระวังสับสนกับมีคาห์ผู้เผยพระวจนะของหนังสือมีคาห์
แหล่งข้อมูลอื่น

Prophet Micah Orthodox icon and synaxarion for January 5
| ด ค กผู้เผยพระวจนะในคัมภีร์ฮีบรู / พันธสัญญาเดิม |
| --- | --- |
ยุคก่อนปฐมบรรพบุรุษ:  อาเบล‡  เอโนค‡  โนอาห์‡ (ในวรรณกรรมรับบี) 
ปฐมบรรพบุรุษ / ปฐมบรรพสตรี:  อับราฮัม  อิสอัค  ยาโคบ  ซาราห์ฺ 
ผู้เผยพระวจนะ ของวงศ์วานอิสลาเอลในโทราห์:  โมเสส (ในวรรณกรรมรับบี)  อาโรน  มิเรียม  เอลดาดและเมดาด  ฟีเนหัส 
ถูกกล่าวถึงใน หมวดผู้เผยพระวจนะยุคแรก:  โยชูวา  เดโบราห์  กิเดโอน  แซมสัน  เอลคานาห์  ฮันนาห์  อาบีกายิล  ซามูเอล  กาด  นาธัน  ดาวิด  ซาโลมอน  เยดูธูน  อาหิยาห์  เชไมยาห์  เอลียาห์  เอลีชา  อิดโด  ฮานานี  เยฮู  มีคายาห์  ยาฮาซีเอล  เอลีเอเซอร์บุตรโดดาวาหุ  เศคาริยาห์บุตรเยโฮยาดา  ฮุลดาห์ 
ผู้เผยพระวจนะใหญ่:  อิสยาห์ (ในวรรณกรรมรับบี)  เยเรมีย์  เอเสเคียล  ดาเนียล‡ (ในวรรณกรรมรับบี) 
ผู้เผยพระวจนะน้อย:  โฮเชยา  โยเอล  อาโมส  โอบาดีห์  โยนาห์ (ในวรรณกรรมรับบี)  มีคาห์  นาฮูม  ฮาบากุก  เศฟันยาห์  ฮักกัย  เศคาริยาห์  มาลาคี 
ลัทธิโนอาห์:  เบโอร์  บาลาอัม  โยบ (ในวรรณกรรมรับบี) 
อื่น ๆ:  อามอส  เบเออรี  บารุค  อากูร์  อุรียาห์  บุซี  โมรเดคัย  เอสเธอร์ (ในวรรณกรรมรับบี)  เอสรา  เนหะมีย์  รูธ  โอเดด  อาซาริยาห์ 
 ชื่อเอียงแสดงถึงบุคคลที่สถานะผู้เผยพระวจนะไม่ได้รับการยอมรับในระดับสากล  ‡ แสดงถึงบุคคลที่มีสถานะผู้เผยพระวจนะเฉพาะในศาสนาคริสต์
ชโลโม เออร์เรล

| ชโลโม เออร์เรล |
| --- | --- |

ชื่อพื้นเมือง: שלמה אראל
เกิด: 20 พฤศจิกายน ค.ศ. 1920(1920-11-20) วูช ประเทศโปแลนด์
เสียชีวิต: 20 พฤศจิกายน ค.ศ. 2018(2018-11-20) (98 ปี)
รับใช้:  อิสราเอล
แผนก/สังกัด:  กองทัพเรืออิสราเอล   สงครามอาหรับ–อิสราเอล ค.ศ. 1948  วิกฤตการณ์คลองสุเอซ  สงครามหกวัน  สงครามการบั่นทอนกำลัง 
ประจำการ: ค.ศ. 1939–1968
ชั้นยศ: อาลัฟ
บังคับบัญชา: กัปตันแห่งพัลมัช กองทัพเรืออิสราเอล ทูตฝ่ายทหารกองกำลังป้องกันอิสราเอลที่สถานทูตอิสราเอลในประเทศอิตาลี ผู้บัญชาการเรือขีปนาวุธแห่งกองทัพเรืออิสราเอล ผู้บัญชาการกองทัพเรืออิสราเอล
งานอื่น: สมาชิกพรรคลิคุด
ชโลโม เออร์เรล (ฮีบรู: שלמה אראל; อังกฤษ: Shlomo Erell; 20 พฤศจิกายน ค.ศ. 1920 – 20 พฤศจิกายน ค.ศ. 2018) เป็นพลตรีในกองกำลังป้องกันอิสราเอล และผู้บัญชาการคนที่เจ็ดของกองทัพเรืออิสราเอล
ชีวิตช่วงต้นและครอบครัว

เออร์เรลเกิดที่ประเทศโปแลนด์ในปี ค.ศ. 1920 และได้รับการพาไปยังปาเลสไตน์ในอาณัติโดยพ่อแม่ของเขาในปี ค.ศ. 1926 ครอบครัวของเขาย้ายไปที่เปตะห์ติกวา แต่ในที่สุดก็ไปตั้งถิ่นฐานที่เทลอาวีฟ ในวัยหนุ่ม เขาเป็นสมาชิกของขบวนการเยาวชนเบตาร์[ต้องการอ้างอิง]
อาชีพ

ด้วยการปะทุของสงครามโลกครั้งที่สอง เออร์เรลได้เข้าร่วมพาณิชย์นาวีสหราชอาณาจักร ในเดือนมกราคม ค.ศ. 1941 เรือของเขาถูกจมโดยตอร์ปิโดจากเรืออูของเยอรมัน เออร์เรลได้รับการช่วยเหลือและหลังจากพักฟื้น เขาได้กลับไปสู่กองทัพเรือ หลังจากสงครามเขาได้รับการปลดประจำการออกจากกองทัพเรือในตำแหน่งกัปตัน ในส่วนสงครามอาหรับ–อิสราเอล ค.ศ. 1948 ชโลโม เออร์เรล ได้เข้าร่วมกับกองทัพเรืออิสราเอล และเขาก็ได้เป็นกัปตันแห่งพัลมัช กองทัพเรืออิสราเอล ซึ่งกองกำลังพัลมัชได้รับการยกย่องในหลายปฏิบัติการในคาบสมุทรไซนายและประเทศเลบานอน[ต้องการอ้างอิง]
หลังสงคราม เออร์เรลทำงานต่อในฐานะเจ้าหน้าที่กองกำลังป้องกันอิสราเอล เขาดำรงหลายตำแหน่งงานรวมถึงการเป็นทูตฝ่ายทหารกองกำลังป้องกันอิสราเอลที่สถานทูตอิสราเอลในประเทศอิตาลี และผู้บัญชาการเรือขีปนาวุธแห่งกองทัพเรืออิสราเอล ส่วนในเดือนมกราคม ค.ศ. 1966 เออร์เรลได้รับการเลื่อนยศเป็นอาลัฟ (พลตรี) และกลายเป็นผู้บัญชาการกองทัพเรืออิสราเอล ครั้นในปี 1968 เขาลาออกจากตำแหน่งผู้บัญชาการกองทัพเรืออิสราเอลและเขาเกษียณจากกองกำลังป้องกันอิสราเอล[ต้องการอ้างอิง]
หลังจากเกษียณ เออร์เรลได้รับปริญญาโทด้านการบริหารจากมหาวิทยาลัยโคลัมเบีย ในช่วงคริสต์ทศวรรษ 1970 เขากลายเป็นสมาชิกของพรรคลิคุด และในบางครั้ง ผู้นำอิสราเอลได้พาเขามาเป็นที่ปรึกษาในเรื่องเกี่ยวกับกองทัพเรือ[ต้องการอ้างอิง]
เสียชีวิตและสิ่งสืบเนื่อง

เออร์เรลเสียชีวิตเมื่อวันที่ 20 พฤศจิกายน ค.ศ. 2018 ซึ่งตรงกับวันคล้ายวันเกิดปีที่ 98 ของเขา
ผลงานตีพิมพ์

Erell, Shlomo (2000), Diplomacy in the Depths of the Sea. Ma'ariv Publishing.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ชโลโม เออร์เรล
ไอตากัตตะ

ไอตากัตตะ (ญี่ปุ่น: 会いたかった; โรมาจิ: Aitakatta) เป็นซิงเกิลลำดับที่ 3 ของกลุ่มไอดอลญี่ปุ่น เอเคบีโฟร์ตีเอต และเป็นซิงเกิลแรกที่ทำกับค่ายเดฟสตาร์เรกคอร์ดส์ วางแผงครั้งแรกเมื่อวันที่ 25 ตุลาคม พ.ศ. 2549 เพลงนี้นับเป็นเพลงสัญลักษณ์ของพวกเธอ เป็นเพลงที่รู้จักกันมากที่สุดในสาธารณะ และเป็นเพลงประจำรายการโทรทัศน์ เอเคบิงโก!
การตอบรับ

ซิงเกิลนี้ติด 200 อันดับแรกเป็นเวลา 6 อาทิตย์ โดยอันดับสูงสุดคืออันดับที่ 12 ในปี พ.ศ. 2549 และกลับมาติด 200 อันดับแรกอีกครั้งเป็นเวลา 2 อาทิตย์ในปี พ.ศ. 2553 ซิงเกิลนี้ขายได้ 25,544 ชุดในระยะเวลา 6 อาทิตย์แรกบนออริคอน
รายชื่อเพลง

| ลำดับ | ชื่อเพลง | ประพันธ์ | เรียบเรียง | ยาว |
| --- | --- | --- | --- | --- |
| 1. | "Aitakatta" (ไอตากัตตะ) | ยาซูชิ อากิโมโตะ BOUNCEBACK | โทโมโนริ ทากูชิ ฮารูโอะ อินาโตเมะ | 3:48 |
| 2. | "Dakedo..." (ดะเกะโดะ...) | ยาซูชิ อากิโมโตะ มิชิฮิโกะ โอตะ | เท็ตสึยะ ฟูจิตะ | 4:37 |
| 3. | "Aitakatta (Instrumental)" |   |   | 3:48 |
| 4. | "Dakedo... (Instrumental)" |   |   | 4:37 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 17:00 |
สมาชิก > "Aitakatta" (ไอตากัตตะ)

AKB48 Team A: โทโมมิ อิตาโนะ · ฮารูนะ โคจิมะ · อัตสึโกะ มาเอดะ · มินามิ มิเนงิชิ · รินะ นากานิชิ · ริซะ นาริตะ · โทโมมิ โอเอะ · มาอิ โอชิมะ · มาริโกะ ชิโนดะ · มินามิ ทากาฮาชิ · ฮานะ โทจิมะ
AKB48 Team K: ซายากะ อากิโมโตะ · โทโมมิ คาซาอิ · คานะ โคบายาชิ · นัตสึมิ มัตสึบาระ · ซาเอะ มิยาซาวะ · คาโยะ โนโระ · เอเรนะ โอโนะ · ยูโกะ โอชิมะ · อายากะ อูเมดะ
สมาชิก > "Dakedo..." (ดาเกโดะ...)

AKB48 Team A: โทโมมิ อิตาโนะ · ฮารูนะ โคจิมะ · อัตสึโกะ มาเอดะ · มินามิ มิเนงิชิ · รินะ นากานิชิ · ริซะ นาริตะ · โทโมมิ โอเอะ · มาอิ โอชิมะ · มาริโกะ ชิโนดะ · มินามิ ทากาฮาชิ · ฮานะ โทจิมะ
AKB48 Team K: ซายากะ อากิโมโตะ · โทโมมิ คาซาอิ · คานะ โคบายาชิ · นัตสึมิ มัตสึบาระ · ซาเอะ มิยาซาวะ · คาโยะ โนโระ · เอเรนะ โอโนะ · ยูโกะ โอชิมะ · อายากะ อูเมดะ
ชาร์ต

| ชาร์ต> ไอตากัตตะ | อันดับสูงสุด> ไอตากัตตะ |
| --- | --- |
ออริคอน: 12
ฉบับบีเอ็นเคโฟร์ตีเอต

ในช่วงกลางปี พ.ศ. 2560 บีเอ็นเคโฟร์ตีเอต ได้ทำซิงเกิลแรกของวง โดยนำเพลง Aitakatta ของ เอเคบีโฟร์ตีเอต ไปทำเป็นฉบับภาษาไทยในชื่อ "Aitakatta (อยากจะได้พบเธอ)" ซึ่งเป็นเพลงหลักของซิงเกิล โดยมี พงศ์จักร พิษฐานพร สมาชิกวงละอองฟอง เป็นโปรดิวเซอร์ เพลงนี้เปิดตัวครั้งแรกในงาน บีเอ็นเคโฟร์ตีเอตเดอะเดบิวต์ เมื่อวันที่ 2 มิถุนายน พร้อมกับเพลงรองอีก 2 เพลงประกอบด้วย "Oogoe Diamond (ก็ชอบให้รู้ว่าชอบ)" และ "365 Nichi no Kamihikouki (365 วันกับเครื่องบินกระดาษ)" นอกจากนี้ยังมีการประกาศสมาชิกเซ็มบัตสึจำนวน 16 คนสำหรับทั้ง 3 เพลงภายในงานนี้ด้วยเช่นกัน
ฉบับบีเอ็นเคโฟร์ตีเอต > รายชื่อเพลง

เนื้อเพลงทั้งหมดประพันธ์โดยยาซูชิ อากิโมโตะ (ต้นฉบับภาษาญี่ปุ่น)
| ลำดับ | ชื่อเพลง | ทำนอง | คำร้องภาษาไทย | ยาว |
| --- | --- | --- | --- | --- |
| 1. | "Aitakatta (อยากจะได้พบเธอ)" (เวอร์ชันคัฟเวอร์ของ "AKB48 - Aitakatta") | BOUNCEBACK | ณฐพล ศรีจอมขวัญ · พงศ์จักร พิษฐานพร | 3:48 |
| 2. | "Oogoe Diamond (ก็ชอบให้รู้ว่าชอบ)" (เวอร์ชันคัฟเวอร์ของ "AKB48 - Oogoe Diamond") | โยชิมาสะ อิโนอูเอะ | ตนุภพ โนทยานนท์ | 4:08 |
| 3. | "365 Nichi no Kamihikouki (365 วันกับเครื่องบินกระดาษ)" (เวอร์ชันคัฟเวอร์ของ "AKB48 - 365 Nichi no Kamihikouki") | โทชิคาซุ คาโดโนะ · ฮิโรกิ อาโอบะ | ตนุภพ โนทยานนท์ | 4:38 |
| 4. | "Aitakatta (อยากจะได้พบเธอ) (off vocal ver.)" |   |   | 3:48 |
| 5. | "Oogoe Diamond (ก็ชอบให้รู้ว่าชอบ) (off vocal ver.)" |   |   | 4:08 |
| 6. | "365 Nichi no Kamihikouki (365 วันกับเครื่องบินกระดาษ) (off vocal ver.)" |   |   | 4:38 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 24:28 |
ฉบับบีเอ็นเคโฟร์ตีเอต > มิวสิกวิดีโอ

เพลง Aitakatta (อยากจะได้พบเธอ) ได้ถูกใช้เป็นเพลงประกอบละครชุด โปรเจกต์ เอส เดอะซีรีส์ ตอน Shoot! I Love You ปิ้ว! ยิงปิ๊งเธอ ของนาดาวบางกอก และจีดีเอช ห้าห้าเก้า ซึ่งสมาชิกเซ็มบัตสึทุกคนได้ถ่ายทำมิวสิกวิดีโอของเพลงนี้ร่วมกับนักแสดงนำของซีรีส์ตอนนี้เช่นเดียวกัน กำหนดการเผยแพร่มิวสิควิดีโอในวันที่ 29 พฤศจิกายน 2560
ฉบับบีเอ็นเคโฟร์ตีเอต > สมาชิก

หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับบีเอ็นเคโฟร์ตีเอต > สมาชิก > "Aitakatta (อยากจะได้พบเธอ)" และ "Oogoe Diamond (ก็ชอบให้รู้ว่าชอบ)"

เค็งคิวเซย์ : เฌอปราง อารีย์กุล, นายิกา ศรีเนียน, ณปภัช วรพฤทธานนท์, เจตสุภา เครือแตง, เจนนิษฐ์ โอ่ประเสริฐ, ณัฐรุจา ชุติวรรณโสภณ, วรัทยา ดีสมเลิศ, มิโอริ โอคุโบะ, แพรวา สุธรรมพงษ์, คริสติน ลาร์เซ่น, มิลิน ดอกเทียน, กานต์ธีรา วัชรทัศนกุล, พัศชนันท์ เจียจิรโชติ, ปัญสิกรณ์ ติยะกร, สวิชญา ขจรรุ่งศิลป์, อิสราภา ธวัชภักดี
ฉบับบีเอ็นเคโฟร์ตีเอต > สมาชิก > "365 Nichi no Kamihikouki (365 วันกับเครื่องบินกระดาษ)"

เค็งคิวเซย์ : เฌอปราง อารีย์กุล, นายิกา ศรีเนียน, ณปภัช วรพฤทธานนท์, เจตสุภา เครือแตง, เจนนิษฐ์ โอ่ประเสริฐ, ณัฐรุจา ชุติวรรณโสภณ, วรัทยา ดีสมเลิศ, มิโอริ โอคุโบะ, แพรวา สุธรรมพงษ์, คริสติน ลาร์เซ่น, มิลิน ดอกเทียน, กานต์ธีรา วัชรทัศนกุล, พัศชนันท์ เจียจิรโชติ, ปัญสิกรณ์ ติยะกร, สวิชญา ขจรรุ่งศิลป์, อิสราภา ธวัชภักดี
ฉบับบีเอ็นเคโฟร์ตีเอต > ชาร์ต

Aitakatta (อยากจะได้พบเธอ)
| ชาร์ต (พ> ศ. 2560) | อันดับสูงสุด |
| --- | --- |
Thailand iTunes Chart: 1
เพลงไทยที่มีคนฟังและพูดถึงมากที่สุด By MusicLibrary: 18
Oogoe Diamond (ก็ชอบให้รู้ว่าชอบ)
| ชาร์ต (พ> ศ. 2560) | อันดับสูงสุด |
| --- | --- |
Thailand iTunes Chart: 17
365nichi no Kamihikouki (365 วันกับเครื่องบินกระดาษ)
| ชาร์ต (พ> ศ. 2560) | อันดับสูงสุด |
| --- | --- |
Thailand iTunes Chart: 15
เพลงไทยยอดนิยม By Spotify: 45
ฉบับเอ็มเอ็นแอลโฟร์ตีเอต

กุสตง มาคีตา (ฟิลิปปินส์: Gustong Makita) เป็นซิงเกิลลำดับที่ 1 ของเอ็มเอ็นแอลโฟร์ตีเอต ออกจำหน่ายวันที่ 28 กันยายน พ.ศ. 2561
ฉบับเอ็มเอ็นแอลโฟร์ตีเอต > "Aitakatta"

★ Senbatsu (選抜) (16 Members) (Sheki Center)
Team MII: Alice, Erica, Faith, Sayaka, Sheki
Team NIV: Abby, Alyssa, Ella, Jem, Lara
Team L: Ash, Gabb, Grace, Quincy, Sela, Tin
ฉบับเอ็มเอ็นแอลโฟร์ตีเอต > "Sakura no Hanabiratachi"

Senbatsu (選抜) (16 Members) (Sheki Center)
Team MII: Alice, Erica, Faith, Sayaka, Sheki
Team NIV: Abby, Alyssa, Ella, Jem, Lara
Team L: Ash, Gabb, Grace, Quincy, Sela, Tin
ฉบับเอ็มเอ็นแอลโฟร์ตีเอต > "Skirt, Hirari"

Team L (チームL) (16 Members) (Lei Center)
Team L: Ash, Dian, Gabb, Gia, Grace, Jewel, Kay, Kyla, Lei, Mari, Princess, Quincy, Sela, Shaina, Thea, Tin
ฟลาย (เกมเมอร์)

ผู้เล่นโดตา 2 ชาวอิสราเอล (เกิด ค.ศ. 1993)
| ฟลาย |
| --- | --- |
ทาล ไอซิก
ไอซิกใน ค.ศ. 2018
เกิด:  (1993-03-09) 9 มีนาคม ค.ศ. 1993 (31 ปี)
สัญชาติ: อิสราเอล/แคนาดา
ทีมปัจจุบัน: เนาส์อีสปอตส์
บทบาท: สายซัพพอร์ต
อาชีพการงาน
ค.ศ. 2012–2014: เอฟนาติก.อียู
ค.ศ. 2014: ทีมซีเครต
ค.ศ. 2015: คัมเพลกซิตีเกมิง
ค.ศ. 2015–2018: โอจี
ค.ศ. 2018–2021: อีวิลจีเนียเซส
ค.ศ. 2021–2022: ทาลอนอีสปอตส์
ค.ศ. 2022: อีวิลจีเนียเซส
ค.ศ. 2022–2023: ชอปิฟายรีเบลเลียน
ค.ศ. 2023–: เนาส์อีสปอตส์
ทาล ไอซิก (ฮีบรู: טל אייזיק; 9 มีนาคม ค.ศ. 1993 – ) หรือที่รู้จักกันดีในชื่อ ฟลาย (อังกฤษ: Fly) เป็นนักเล่นโดตา 2 ระดับอาชีพชาวอิสราเอลสำหรับทีมเนาส์อีสปอตส์ เขาเป็นอดีตผู้ร่วมก่อตั้งทีมอีสปอร์ตอย่างโอจี ซึ่งไอซิกได้คว้าแชมป์โดตาเมเจอร์แชมเปียนชิปส์สี่ครั้งร่วมกับทีมโอจี
อาชีพ

ไอซิกจากไอแอลเอกซ์พร้อมด้วยโนเทลและโนวาได้เข้ามารับตำแหน่งดาร์ฟเตอร์ในทีมเอฟนาติกฮอน ด้วยการเป็นหนึ่งในสมาชิกที่ให้การช่วยเหลือยาวนานที่สุดในทีมเอฟนาติกฮอน เขาจึงเปลี่ยนทีมสู่โดตา 2 โดยไอซิกและโนเทลได้ออกจากเอฟนาติกในเดือนสิงหาคม ค.ศ. 2014 ซึ่งไอซิกมีบทบาทออฟไลน์สำหรับทีมซีเครต โดยร่วมกับบิ๊กแดดดี จากนั้น ไอซิกและโนเทลได้แยกจากกันเมื่อปลาย ค.ศ. 2014 เมื่อไอซิกออกจากทีมซีเครต กระทั่งพวกเขากลับมารวมตัวกันอีกครั้งหลังจากการแข่งดิอินเตอร์เนชันแนล 2015 เพื่อสร้างทีมใหม่
เขาก่อตั้งทีมโอจีเมื่อวันที่ 31 ตุลาคม ค.ศ. 2015 ไม่นานหลังจากเปลี่ยนชื่อเป็นโอจี พวกเขาได้ชนะการแข่งแฟรงก์เฟิร์ตในเดือนพฤศจิกายน ค.ศ. 2015 โดยได้รับเงินรางวัลประมาณ 1 ล้านดอลลาร์สหรัฐ แม้จะจบอันดับที่ 7 ในการแข่งเซี่ยงไฮ้เมเจอร์ในเดือนมีนาคม ค.ศ. 2016 แต่โอจีได้คว้าแชมป์มะนิลาเมเจอร์ในเดือนมิถุนายน ค.ศ. 2016 และกลายเป็นทีมแรกที่ได้ซ้ำในฐานะผู้ชนะเลิศของทัวร์นาเมนต์โดตา 2 ที่สนับสนุนโดยบริษัทวาล์ว นอกจากนี้ โอจียังชนะการแข่งอีเอสแอล วัน แฟรงก์เฟิร์ต 2016 ซึ่งมีเงินรางวัลรวมน้อยกว่า
โอจีเข้าสู่การแข่งดิอินเตอร์เนชันแนล 2016 โดยเป็นหนึ่งในทีมเต็ง แต่จบด้วยอันดับที่ 9-12 จาก 16 ทีม ครั้นเมื่อวันที่ 24 สิงหาคม ค.ศ. 2016 สมาชิกผู้ก่อตั้งมูนมีแอนเดอร์ ได้แก่มิราเคิล- อัล-บาร์กาวี และซีอาร์วันที- นีลเซน ได้ออกจากทีม แต่ไอซิกยังคงอยู่ โดยวันที่ 31 สิงหาคม ค.ศ. 2016 เอสโฟร์, เจอร์แอกซ์ และแอนา ได้เข้าร่วมทีม
เขาเป็นบุตรชายของโมนี ไอซิก ผู้สอนคราฟมากา ซึ่งทาล ไอซิก เคยเรียนหลักสูตรผู้สอนและมีความสนใจในคราฟมากาอย่างกระตือรือร้น โดยเขาบอกว่าหากเขาไม่ใช่ผู้เล่นโดตา 2 มืออาชีพ เขาจะเป็นครูสอนคราฟมากา ทั้งนี้ ในเดือนพฤษภาคม ค.ศ. 2018 เขาออกจากทีมโอจีเพื่อเข้าร่วมทีมอีวิลจีเนียเซส พร้อมด้วยเอสโฟร์